**Velomaršruta Nr. 778 “Augšzemes ezeru loki” popularizēšanas velobrauciena NOLIKUMS**

1. **Pasākuma apraksts**
	1. Velobraucienu organizē **Daugavpils pilsētas pašvaldības tūrisma attīstības un informācijas aģentūra (turpmāk tekstā „DPPTAIA”) un** Daugavpils novada pašvaldības aģentūra „TAKA” (turpmāk tekstā „TAKA”).
	2. Velobrauciens tiek rīkots, lai popularizētu vietējās nozīmes velomaršrutu Nr.778 “Augšzemes ezeru loki”, kas kas ietver sevī gan Daugavpils pilsētas Grīvas mikrorajonu ar savu savdabīgo apbūvi, gan lauku apvidu, kas iet pa īpaši aizsargājamo ainavu apvidu „Augšzeme“, kas sevī ietver Medumu un Sventes dabas parkus.
	3. Velomaršruta kopējais garums ir 56,5 km, velobrauciena laikā plānots nobraukt 30 km no posma.
	4. Dalība velobraucienā ir bezmaksas.
	5. **Pasākuma mērķis:** popularizēt jaunizveidoto velomaršrutu Nr.778 un iepazīstināt velotūristus ar esošajiem tūrisma objektiem dotajā velomaršrutā, kā arī veicināt riteņbraukšanu kā veselīga dzīvesveida sastāvdaļu un lietderīgu brīvā laika pavadīšanu.

1.6. **Kontaktinformācija:** +371 654 22818, turisms@daugavpils.lv, +371 29431360 (Rolands), taka@dnd.lv.

1. **Velobrauciena dalībnieki**
	1. Velobrauciens ir publisks pasākums, kurā var piedalīties ikviens interesents, reģistrējoties noteiktajā kārtībā (dalībnieku skaits ir ierobežots, maksimālais dalībnieku skaits 40 personas).
	2. Dalībnieki vecumā **no 14** **līdz** **18 gadu** vecumam drīkst piedalīties tikai ar vecākiem vai klātesot atbildīgajai personai, kuru jānorāda pieteikumā.
	3. Bērni līdz **14 gadu vecumam** drīkst startēt tikai kopā ar pieaugušo (bērniem līdz 12 gadu vecumam, bez īpašas fiziskās sagatavošanās, maršruts var būt apgrūtinošs un grūti izbraucams).
	4. Piesakoties pasākumam, dalībnieks skaidri un noteikti piekrīt savu personas datu apstrādei. Dalībnieks apzinās, ka dati tiks paturēti tikai tik ilgi, cik tas nepieciešams dalībnieku uzskaites nolūkiem.
2. **Velobrauciena vieta un laiks**
	1. Velobrauciens notiks **vienā posmā** Daugavpils – Raiņa māja Berķenelē - Daugavpils **2019. gada 15. jūnijā**, pasākuma sākums plkst. 10.00 Vienības laukumā, Šmakovkas muzeja apmeklējums, velobrauciena starts **plkst. 10.40** no Vienības laukuma (Rīgas iela 22A, Daugavpils), finišs aptuveni plkst. 17.00 Vienības laukumā, posma garums ~30 km, pasākuma ilgums ~6h.
3. **Pieteikšanās kārtība**
	1. Lai pieteiktos pasākumam, **jāaizpilda elektroniskā pieteikuma anketa**. Pieteikums jāiesniedz līdz **2019. gada 12. jūnijam.** Elektroniskā pieteikuma anketa pievienota pie preses relīzes, atrodama [www.visitdaugavpils.lv](http://www.visitdaugavpils.lv) sadaļā ziņas.
	2. Pasākuma organizētāji var noslēgt pieteikšanos agrāk, ja tiek sasniegts maksimālais dalībnieku skaits.
	3. Pasākuma dienā sava ierašanās jāapstiprina reģistrācijas sarakstā, ar parakstu apliecinot, ka dalībnieks pilnībā piekrīt velobrauciena noteikumiem.
	4. Pasākuma organizētāji var atteikt dalību pasākumā, ja jau ir sasniegts maksimālais dalībnieku skaits.
4. **Reģistrēšanās pasākuma norises vietā**
	1. Reģistrēšanās notiek pasākuma dienā pirms starta no **9.00 līdz plkst. 9.45** starta vietā – Daugavpilī (Vienības laukums, Rīgas iela 22a).
	2. Reģistrējoties dalībnieku sarakstā, dalībnieks ar parakstu apliecina savu piekrišanu velobrauciena noteikumiem.
5. **Pasākuma norises kārtība**
	1. Velobrauciena dalībniekiem pašiem jānodrošina nokļūšana uz pasākuma startu Vienības laukumā.
	2. Velobrauciena dalībniekiem jāierodas vienības laukumā vismaz 30 min. pirms starta laika.
6. **Velobrauciena drošība**
	1. **Aizsargķiveres ir obligāta prasība**. Organizatoriem ir tiesības neļaut startēt dalībniekiem bez ķiveres vai ar neaiztaisītu ķiveri.
	2. Mazus bērnus un tos bērnus, kas nebrauc ar savu velosipēdu, drīkst pārvadāt tikai tam paredzētos velo krēslos.
	3. Dalībnieki velobraucienā piedalās ar saviem tehniskā kārtībā esošiem velosipēdiem.
	4. Dalībnieki pilnībā uzņemas atbildību par savu velosipēdu tehnisko stāvokli, kā arī par savu veselības stāvokli un fizisko sagatavotību.
	5. Organizatori nav atbildīgi par dalībnieku inventāra vai personīgo mantu bojājumiem velobrauciena laikā, kā arī par jebkādiem tiešiem, netiešiem, neparedzamiem vai paredzamiem fiziskiem un materiāliem zaudējumiem velobrauciena dalībniekiem, kas var notikt pirms vai pēc velobrauciena, kā arī to laikā.
	6. Velobrauciena dalībnieki ievēro savstarpējas cieņas principus, kā arī izturas ar cieņu pret Velobrauciena norises vidi un Velobrauciena laikā sastaptajiem cilvēkiem.
	7. Organizatori iesaka (tās nav obligātas prasības) nodrošināties ar dzeramo ūdeni, ceļu aizsargiem.
7. **Publicitāte**
	1. Dalībnieki atļauj izmantot pasākuma laikā iegūtos foto, video un citus materiālus pasākuma atspoguļošanai masu medijos, tūrisma nozares prezentmateriālos, mārketing aun reklāmas pasākumos.
8. **Citi noteikumi**
	1. Organizatori patur tiesības, vajadzības gadījumā, veikt izmaiņas nolikumā, pasākuma norisē, laikā, vietā un telpā.